天津租界

天津租界，是1860年到1945年之间，英国、法国、美国、德国、意大利、俄国、日本、奥匈帝国搭比利时等国家通过签订条约搭协议拉中国天津老城东南方向海河两岸相继设立个租借地，拥有行政自治权搭治外法权。因先后有九国国家拉天津划定租界，盖咾又叫九国租界。

1860年，英国头一个勒拉天津设仔租界。相對个，天津也是中国顶早收回租界个城市之一。1943年1月9号中方从日本收回租界，1943年1月11号，美国搭英国也分别搭中華民國签署《中美新约》、《中英新约》，自愿放弃勒拉中国个特权，拿从清朝以來各種不平等條約废脱哉。1945年，中华民国國民政府对日战争胜利以后，正式收回天津阿末两個租界——英租界搭法租界，标志天津租界历史个结束，天津英租界是九国租界裏向存在时间顶长个租界，租借时间有85年。

天津租界开辟以后，租界个建设对天津个城市建设起仔促进搭示范个作用，西方文化对天津各个方面个影响不停渗透。西洋文化个涌入搭租界建筑个建设拿天津原来个中国北方传统建筑城市个风貌打破哉，还通过搭教会搭界个教育、报刊杂志咾啥影响天津人个文化生活。租界教会办个学堂、医院、报刊搭杂志，代表弗同国籍、弗同政治利益，某种程度丄也意味文化殖民，但是渠拉同时也代表弗同个文化，呈现出多元性、多样性个特点，客观丄向促进仔天津文化个多元融合搭发展。

天津租界弗单单是西方文化搭中国传统、地域文化个交汇载体，也是天津多元文化个重要组成部分。渠作为近代中国北方顶繁华个“徽辅首邑”，见证仔天津近代个繁荣搭辉煌。有交关有各国风格个租界建筑勒中国接收后首得到保存，原租界里向弗管啊是文物个古建筑侪收编成天津市历史风貌建筑进行保护，让天津老城一部分场化百年前个独特风貌到难朝还保留勒许。

 参考资料 

Category:天津
Category:租界